**2ο ΓΥΜΝΑΣΙΟ ΧΑΡΙΛΑΟΥ**

**24.01.2022**

Αγαπητοί γονείς και κηδεμόνες,

Είμαι η Ντάνη Κυριακή, πτυχιούχος του Τμήματος Ψυχολογίας του Α.Π.Θ και πιστοποιημένη ψυχοθεραπεύτρια της Γνωστικής Συμπεριφορικής Ψυχοθεραπείας, της Ελληνικής Εταιρείας Έρευνας της Συμπεριφοράς.

Θα ήθελα να σας ενημερώσω ότι από σήμερα και έως το τέλος της σχολικής χρονιάς θα βρίσκομαι στο 2ο Γυμνάσιο Χαριλάου, με συμβουλευτικό και υποστηρικτικό ρόλο, στα πλαίσια του προγράμματος *«Υποστήριξη σχολικών Μονάδων Α/θμιας και Β/θμιας Εκπαίδευσης από Ψυχολόγους και Κοινωνικούς Λειτουργούς»* για την αντιμετώπιση των συνεπειών του COVID-19, (MIS: 5070727) για το σχολικό έτος 2021-2022.

Ανταποκρινόμενη στις ανάγκες των μαθητών δύναμαι να παρέχω συμβουλευτική και ψυχολογική υποστήριξη σε ατομικές συναντήσεις, μετά από αίτημά τους. Εφόσον επιτρέπετε και συναινείτε στη συμμετοχή του παιδιού σας στη δράση αυτή, σας παρακαλώ να συμπληρώσετε την υπεύθυνη δήλωση που επισυνάπτεται.

Επιπλέον, όσοι κηδεμόνες επιθυμούν να κλείσουν ένα ραντεβού για συνάντηση μαζί μου μπορούν να επικοινωνήσουν με τη γραμματεία του σχολείου (*τηλ. 2310- 316 926*) ή μαζί μου μέσω email *(kikintani@gmail.com).*

Θα βρίσκομαι στον χώρο του σχολείου και θα παρέχω τις υπηρεσίες μου, κάθε Παρασκευή κατόπιν ραντεβού. Οι συναντήσεις θα πληρούν το πρωτόκολλο του Covid.

Σε αυτή τη δύσκολη και απαιτητική περίοδο που διανύουμε ελπίζω να σας βρίσκω καλά. Θα χαρώ να σας συναντήσω και από κοντά.

Στη διάθεσή σας για ό,τι χρειαστείτε.

Mε Εκτίμηση,

Ντάνη Κυριακή

Ψυχολόγος- Ψυχοθεραπεύτρια